《四月十八日过师贤留饮归用前韵寄师贤》
宋代·李彭

避俗非避世，择交欣择乡。共泛忘忧物，听雨对胡床。

江湖系舴忘，夜窗灯火凉。论诗中鸣镝，辞源注方塘。

韦杜骨已朽，谁焚更生香。我才肩培塿，君自粲氐房。

玉人能晓此，藻绘已埋藏。破涕欲为笑，横膺复怏怏。

行矣勿复道，孽孤政为祥。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。